Diari Oficial de la Generalitat Valenciana


Sumari del DOGV 4988, del 19-04-2005 (2005/3931)

RESOLUCIÓ de 12 d'abril de 2005, de la Conselleria de Cultura, Educació i Esport, per la qual s'adjudiquen les ajudes a les associacions de bibliotecaris de la Comunitat Valenciana.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4988

Data del DOGV
:   19-04-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3931


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 12 d'abril de 2005, de la Conselleria de Cultura, Educació i Esport, per la qual s'adjudiquen les ajudes a les associacions de bibliotecaris de la Comunitat Valenciana. [2005/X3931]
  
Per Orde de 26 de novembre de 2004 de la Conselleria de Cultura, Educació i Esport (DOGV núm. 4.917, de 4 de gener de 2.005), es convocà concurs públic per a la concessió d'ajudes a les associacions de bibliotecaris de la Comunitat Valenciana.
  
Acabat el termini de presentació de sol·licituds, acompanyades de la corresponent documentació, es va reunir el Consell de Biblioteques de la Generalitat Valenciana previst a l'orde referida, el qual ha realitzat les propostes corresponents.
  
En virtut de les competències transferides a la Generalitat Valenciana en matèria de cultura per Reial Decret 3.066/83, de 13 d'octubre; d'acord amb l'article 76 de la Llei 5/83, de 30 de desembre, de Govern Valencià; i en virtut de les facultats delegades per Orde del conseller de Cultura, Educació i Esport, de data de 10 de setembre de 2003 (DOGV núm. 4.595, de 25 de setembre de 2003), he resolt:
  
Primer
  
Concedir a les associacions que se citen a continuació les següents ajudes econòmiques, en concepte de transferències corrents i per les activitats que es referixen a continuació:
  
Associació de Bibliotecaris Valencians: 9.061 euros.
  
Activitats: III Jornades Bibliotecàries de la Comunitat Valenciana, participació en Saló Valencià del Llibre, Premis Samaruc, Premi d'Honor de l'ABV, Premi Bibliotecari de l'Any, Butlletí Desiderata, Revista web, manteniment i millora de web, Bibliotecaris sense Fronteres, visites professionals, Agenda ABV i calendari.
  
Associació Valenciana d'Especialistes en Informació: 4.818 euros.
  
Activitats: Cursos de Biblioteconomia i Documentació, edició de qüestionaris de preparació d'oposicions, traducció i publicació de textos d'interés professional i adaptació de pàgina web.
  
TEBAD (Técnicos Especialistas en Biblioteconomía, Archivística y Documentación): 4.121 euros.
  
Activitats: Curs ?Organización de los servicios al público en la biblioteca y su acceso remoto?.
  
De conformitat amb allò establert en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós-administratiu, en els terminis i davant els òrgans que s'indiquen tot seguit: a) el recurs de reposició haurà d'interposar-se davant el conseller de Cultura, Educació i Esport en el termini d'un mes a comptar des de l'endemà de la publicació; b) el recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 12 d'abril de 2005.- El director general del Llibre i Biblioteques: Vicente L. Navarro de Luján.